# Forslag til foreningsvedtægter til folkeoplysende forening, der udbyder voksenundervisning

# § 1. Foreningens navn og hjemsted:

Foreningens navn er XXX og dens hjemsted er i Københavns Kommune

# § 2. Foreningens formål:

Foreningens formål er at tilbyde/udvikle

· Voksenundervisning, foredrag, studiekredse og debatskabende arrangementer i brede almene

emner iht. Folkeoplysningsloven

· Kulturudveksling og –forståelse

for alle interesserede med hovedvægt på XXX.

# § 3. Medlemmer:

Som medlem af foreningen kan optages alle, der aktivt vil arbejde for foreningens formål.

Medlemskab, herunder stemmeret på generalforsamlingen og opstillingsret til bestyrelsen opnås, når kontingent

er betalt senest fem dage før generalforsamlingen.

# § 4. Kontingent:

Til drift af foreningens formål betales et årligt kontingent, hvis størrelse fastsættes på den ordinære generalforsamling.

# § 5. Regnskab og revision:

Regnskabsåret er kalenderåret.

Det reviderede regnskab med kommende års budget, skal være fremsendt til medlemmer senest 14 dage før den ordinære generalforsamling.

Foreningens midler opbevares på foreningens bankkonto.

# § 6. Generalforsamling:

Generalforsamlingen, der er foreningens højeste myndighed, afholdes hvert år inden udgangen af marts.

Generalforsamlingen indkaldes med mindst 14 dages varsel ved skriftlig meddelelse til medlemmer. Dagsorden

vedlægges indkaldelsen.

Forslag, der ønskes behandlet på mødet, skal være bestyrelsen i hænde senest syv dage før generalforsamlingen.

# § 7. Dagsorden:

Dagsorden for den ordinære generalforsamling skal indeholde følgende punkter:

1. Valg af dirigent.
2. Valg af referent
3. Bestyrelsens beretning.
4. Regnskab for det forløbne år til godkendelse.
5. Budget til orientering

6. Behandling af indkomne forslag.

7. Fastsættelse af kontingent.

8. Valg af bestyrelsesmedlemmer og suppleanter.

8. Procedure for valg af deltagerrepræsentant.

10. Valg af revisor og revisorsuppleant.

11. Eventuelt.

# § 8. Stemmeret og afstemning:

Stemmeret til generalforsamlingen har de fremmødte medlemmer. Medlemmer, der skylder kontingent, har ikke

stemmeret.

Medlemmerne træffer beslutning ved simpelt stemmeflertal, undtagen i de tilfælde, hvor der til afstemningen

foreligger forslag til vedtægtsændringer eller opløsning af foreningen.

Forslag til vedtægtsændringer kan kun vedtages med 2/3 majoritet af de fremmødte medlemmer.

Forslag til opløsning eller ændring af foreningens formål kan kun vedtages på en i dette øjemed særligt indkaldt

generalforsamling,

jf. § 11.

Afstemningen sker ved håndsoprækning, men såfremt dirigenten eller et medlem forlanger det, skal

afstemningen ske skriftligt.

# § 9. Ekstraordinær generalforsamling:

Ekstraordinær generalforsamling afholdes, når et flertal af bestyrelsen eller mindst 1/3 af medlemmerne forlanger

det. Anmodning om ekstraordinær generalforsamling skal ledsages af udførlig dagsorden.

Indkaldelse til ekstraordinær generalforsamling skal ske senest 14 dage efter krav er fremkommet og indkaldes med samme varsel som den ordinære generalforsamling.

# § 10. Bestyrelsens ledelse:

Foreningens daglige ledelse er hos bestyrelsen, der består af fem medlemmer, som i videst muligt omfang

repræsenterer foreningens forskellige grupper.

Efter generalforsamlingens nærmere bestemmelse skal der være mulighed for at vælge et bestyrelsesmedlem blandt og af deltagerne i foreningens aktiviteter.

Den samlede bestyrelse er ansvarlig for at tilskud og anviste lokaler anvendes i overensstemmelse med gældende aftaler.

Formanden og kassereren har tegningsret over foreningens økonomiske midler, når de begge underskriver.

Det er den samlede bestyrelse, der skal underskrive det årlige regnskab.

Bestyrelsesmedlemmer vælges for to år ad gangen. Genvalg kan ske. I ulige år vælges tre bestyrelsesmedlemmer, og i lige år vælges to bestyrelsesmedlemmer.

Der vælges hvert år to suppleanter til bestyrelsen, som træder ind i tilfælde af, at et bestyrelsesmedlem forlader bestyrelsen inden for valgperioden.

Bestyrelsen fastlægger selv fordelingen af posterne formand, næstformand og kasserer på sit første møde, der skal afholdes umiddelbart efter den ordinære generalforsamling.

For at være valgbar, skal den foreslåede personligt være til stede og tilkendegive at være villig til at modtage

valg.

Bestyrelsen er ansvarlig overfor generalforsamlingen.

Beslutninger træffes ved simpelt stemmeflertal, og i tilfælde

af stemmelighed er formandens stemme afgørende.

Bestyrelsesmøder afholdes så ofte, formanden eller to bestyrelsesmedlemmer finder det nødvendigt, og indkaldes med mindst syv dages varsel.

# § 11. Opløsning og ændring af formålsparagraf:

Forslag til opløsning eller ændring af foreningens vedtægter kan kun vedtages på en ekstraordinær generalforsamling. Mindst 2/3 af de fremmødte skal stemme for forslaget hvis forslaget skal godkendes.

I tilfælde af opløsning tilfalder foreningens formue/overskud almennyttige formål efter den opløsende generalforsamlings nærmere bestemmelser.

Således vedtaget på den stiftende generalforsamling den XXX

*Underskrevet af alle bestyrelsesmedlemmer*